wickkiey/tamil-wikipedia-chunked huggingface dataset:
# பிடிபந்து

**பிடிபந்து** சிறுவர் சிறுமியர் விளையாடும் ஆட்டங்களில் ஒன்று.
# பிடிபந்து

## ஆடும் முறை

விளையாடுவோர் வட்டமாக நிற்பர். பட்டவர் நடுவில் நிற்பார். வட்டத்தில் நிற்போர் மாறி மாறி நடுவில் நிற்பவர் மீது பந்தை எறிவர். நடுவில் நிற்பவர் அதனைப் பிடிக்கவேண்டும். பிடிக்காவிட்டால் பந்தின் அடி படும். பிடித்துவிட்டால் பந்தை எறிந்தவர் பந்தைப் பிடிக்க நடுவிடத்துக்கு வரவேண்டும்.  
இதுதான் விளையாட்டு. இது ஒரு திளைப்பு விளையாட்டு
# விக்கிப்பீடியா:Statistics/February 2012

| Date(Time) | Pages | Articles | Edits | Users | Files | Deletion | } |
| --- | --- | --- | --- | --- | --- | --- | --- |
# பிள்ளையார் பந்து

**பிள்ளையார் பந்து** ஒரு சிறுவர் விளையாட்டு.
# பிள்ளையார் பந்து

## ஆடும் முறை

சுவர் ஓரமாக ஒரு செங்கல் நிறுத்தப்படும். செங்கல் எவ்வளவு நீளம் இருக்கிறதோ அவ்வளவு நீளம் சுவரிலிருந்து தள்ளி அந்தச் செங்கல் நிறுத்தப்படும். அந்தச் செங்கல்தான் பிள்ளையார். உத்திக் கோட்டில் நின்று துணிப்பந்தால் பிள்ளையாரை வீழ்த்த வேண்டும்.  
இதுதான் விளையாட்டு. இதில் பல விதிமுறைகள் கடைப்பிடிக்கப்படும். இரண்டு அணியாகப் பிரிந்து ஆடுவர்.  
:பிள்ளையார் வீழ்ந்ததும் எதிர் அணியினர் ஓடுவர்.
:பிள்ளையாரை வீழ்த்திய அணியினர் நெருக்கமாக வட்டமாக நின்று ஒருவரிடம் பந்தைக் கொடுப்பர்.
:பின்னர் எல்லாரும் அவரவர் கையில் பந்து உள்ளது போல் நடித்துக்கொண்டு எதிரணியினரை அடிக்க ஓடுவர்.
:அடிபட்டவர் ஆட்டத்திலிருந்து விலக வேண்டும்.
:கையில் பந்து இல்லாதவர் எனத் தெரிந்து எதிரணியினர் பிடித்துவிட்டால் அவரும் ஆட்டத்திலிருந்து விலகவேண்டும்.
:சுவரில் பட்ட பந்து திரும்பிவந்து பிள்ளையாரை வீழ்த்தினால் சேர்ப்பு இல்லை. அது பிரண்டை என்று சொல்லி விலக்கப்படும்.
:பிள்ளையார்மீது பட்டுப் பிள்ளையாரை வீழ்த்தாமல் திரும்பி வரும் பந்தை மட்டை என்பர்.
:மட்டையாக வரும் பந்தை எடுப்பவர் எந்த அணியினராக இருந்தாலும் அவர் அடுத்து அடிக்கலாம்.  
எந்த அணியிலுள்ளவர் எல்லாரும் வெளியேறுகிறார்களோ அந்த அணி தோற்ற அணி ஆகிவிடும்.
# பரணி பரணி

கார்த்திகை மாதம் கார்த்திகை நட்சத்திர நாளில் வீடுகளில் ஒளிவிளக்கு ஏற்றி கார்த்திகை விழா கொண்டாடப்படும். அந்த நாளுக்கு முதல்நாள் பரணி நாள். இந்தப் பரணி நாளில் பெரியவர்களில் சிலர் புலி-வேடம் போட்டுக்கொண்டு ஆடுவர்.  
புலி ஆட்டைப் பிடிப்பது போல் அந்த ஆட்டம் இருக்கும். ஆட்டுக்கும் புலிக்கும் இடையில் இரண்டு பேர் நீண்ட கயிறு ஒன்றைப் பிடித்துக்கொண்டு நிற்பர். புலி கயிற்றைத் தாண்டி ஆட்டைப் பிடிக்கலாம். கயிற்றை மேலும் கீழும் தூக்கிப் பிடித்துப் புலியை தாண்டவோ, கீழே நுழைந்து செல்லவோ விடமாட்டார்கள். புலி கயிற்றைப் பிடிக்காமல் தாண்ட வேண்டும்.  
இது ஒரு வேடிக்கை விளையாட்டு.
இந்த விளையாட்டின்போது பாட்டு பாடப்படுவது உண்டு. அந்தப் பாடல்
:பரணி பரணி பப்பரணி
:பரணி என்று பாடவேண்டும்
:பதக்கு நெல்லுப் போடவேண்டும்
:பிள்ளையார் கோவிலிலே
:பிள்ளை சத்தம் கேட்குதம்மா
:சங்கரனார் கோவிலிலே
:சங்குச் சத்தம் கேட்குதம்மா
:நாழி நெல்லு போட்டவங்க
:நல்ல பிள்ளை பெறுவாங்க
:குறுணி நெல்லைப் போட்டவங்க
:குந்தாணிப் பிள்ளை பெறுவாங்க
:முக்காதே முணங்காதே
:மூலை வீட்டிலே இருக்காதே
:சட்டுப்புட்டுன்னு எழுந்திருச்சி
:சட்டிப்பானையிலே கையை வை
:பரணி என்று பாடவேண்டும்
:பதக்கு நெல்லுப் போடவேண்டும்.  
ஊர்மக்கள் போட்ட நெல்லைக் குற்றிப் பொங்கல் வைத்து ஊருக்கு விருந்தளிக்கப்படும்.
# பருப்பு கடை (விளையாட்டு)

**பருப்பு கடை**, ”பருப்பு கடை” எனத் தொடங்கும் பாடலுடன் குழந்தைகளோடு தாய்மார் விளையாடும் விளையாட்டு.  
முதலில் தாய் குழந்தையின் கையிலுள்ள ஒவ்வொரு விரலையும் தொட்டு, சோறு, பருப்பு, நெய், குழம்பு - என்று 10 விரலுக்கும் 10 சமைத்த உணவின் பெயரைச் சொல்வாள்.  
பின்னர் குழந்தைகளின் தொடு-உணர்வை வலிமைபெறச் செய்யும் விளையாட்டு இது. குழந்தையின் கையை விரித்துப் பிடித்துக்கொண்டு தாய் தன் முழங்கையால் பருப்பு கடைவது போலச் செய்துகொண்டு பாடுவாள்.  
:பருப்பு கடை பருப்பு கடை
:அப்பாவுக்குக் கொஞ்சம்
:அம்மாவுக்குக் கொஞ்சம்
:பாட்டிக்குக் கொஞ்சம்
:தாத்தாவுக்குக் கொஞ்சம்
:பாப்பாவுக்குக் கொஞ்சம்
எனச் சொல்லி ஊட்டுவதுவது போல நடிப்பாள்.  
கடைசியில் குழந்தையின் கையை நீட்டிப் பிடித்து அதன்மேல் தன் ஆள்காட்டி விரலையும் நடுவிரலையும் லேசாக நடத்திக் கூசுமாறு செய்வாள். அப்போது கூச்சம் வராவிட்டால் கைகளின் தோள்பட்டைக்குக் கீழ் உள்ள கமுக்கட்டைத் தொட்டுக் கூசுமாறு செய்வாள்.  
குழந்தையின் அழுகையை நிறுத்தவும் இந்த விளையாட்டைத் தாய் நடத்துவாள்.
# 8 (எண்)

**எட்டு** (ஆங்கிலம்: *Eight*) என்பது தமிழ் எண்களில் ௮ என்பதைக் குறிக்கும் இந்து-அராபிய எண் ஆகும். எட்டு என்பது ஏழுக்கும் ஒன்பதுக்கும் இடைப்பட்ட இயற்கை எண் ஆகும்.
# 8 (எண்)

## காரணிகள்

எட்டின் நேர்க் காரணிகள் 1, 2, 4, 8 என்பனவாகும்.
# 8 (எண்)

## இயல்புகள்

- எட்டு ஓர் இரட்டை எண்ணாகும்.
- <math>8 = 2^3</math> என்பது ஒரு நிறைகனம் ஆகும்.
- எட்டை இரண்டு வர்க்க எண்களின் கூட்டுத்தொகையாக எழுத முடியும்.
:<math>8 = 2^2 + 2^2</math>
- எட்டானது ஆறாவது பிபனாச்சி எண் ஆகும்.
- நேர்விளிம்பையும் கவராயத்தையும் பயன்படுத்தி ஓர் ஒழுங்கான எண்கோணியை உருவாக்கலாம்.
- <math>8 = 22</math><sub>மூன்று</sub> ஆகவே, எட்டை அடி மூன்றில் எழுதும்போது ஒரே எண் மீண்டும் தொடர்ந்து வருகிறது.
# ஐபெக்சு (செயற்கைக்கோள்)

**விண்மீனிடை எல்லை உளவி** (*Interstellar Boundary Explorer* அல்லது **ஐபெக்சு** (*IBEX*, ஐபெக்ஸ்) என்பது சூரிய மண்டலத்திற்கும் விண்மீனிடை வெளிக்கும் இடைப்பட்ட எல்லையை வரைபடமாக உருவாக்கும் முயற்சியாக நாசாவினால் அனுப்பப்பட்ட ஒரு செயற்கைக்கோள் ஆகும். ஐபெக்சு என்ற இந்த விண்கலம் 2008 ஆம் ஆண்டு அக்டோபர் 19 ஆம் நாள் பெகாசசு ராக்கெட் மூலம் ஏவப்பட்டது. இரண்டு ஆண்டுகளில் சூரியக் குடும்பத்தின் அனைத்து எல்லையையும் இது வரைபடமாக்க இது திட்டமிடப்பட்டது.
# டி. ஆர். மகாலிங்கம் (புல்லாங்குழல் கலைஞர்)

**டி. ஆர். மகாலிங்கம்** (*T. R. Mahalingam*) (6 நவம்பர் 1926 – 31 மே 1986) தமிழ்நாட்டைச் சேர்ந்த புல்லாங்குழல் இசைக் கலைஞர் ஆவார். இவரை கருநாடக இசைத் துறையில் ‘மாலி’ என்று செல்லப் பெயரால் அழைத்தனர்.
# டி. ஆர். மகாலிங்கம் (புல்லாங்குழல் கலைஞர்)

## ஆரம்பகால வாழ்க்கை

தமிழ்நாடு தஞ்சாவூர் மாவட்டத்திலுள்ள திருவிடைமருதூரில் நவம்பர் 6 அன்று டி. ஆர். மகாலிங்கம் பிறந்தார். பெற்றோர்: ராமசாமி ஐயர், பிரகதாம்பாள். இவர் தனது தாய்மாமா ஜாலரா கோபால ஐயரிடம் இசை பாடுதலை கற்கத் தொடங்கினார். தனது ஐந்து வயது முதல் புல்லாங்குழல் வாசித்தலை சிறுவனுக்குரிய ஒரு விளையாட்டுத்தனத்துடன் ஆரம்பித்தார். நாளடைவில் காதால் கேட்கும் எப்பாடலையும் புல்லாங்குழலில் வாசிக்கும் திறனுடன் விளங்கினார். டி. ஆர். மகாலிங்கத்தின் முதல் இசை நிகழ்ச்சி அவருக்கு 7 வயதாகும்போது, மயிலாப்பூரில் நடந்த தியாகராஜா இசைத் திருவிழாவில் 1933 ஆம் ஆண்டு இடம்பெற்றது. அந்த நிகழ்ச்சியின் நிறைவில் பரூர் சுந்தரம் ஐயரும் முசிறி சுப்ரமணிய ஐயரும் சிறுவனுக்கு பொன்னாடை போர்த்தி தங்களது மகிழ்ச்சியை தெரிவித்தனர். தந்தையார், ஏராளமான நிகழ்ச்சிகளில் டி. ஆர். மகாலிங்கம் கலந்து கொள்ளும்படி செய்தார்.
# டி. ஆர். மகாலிங்கம் (புல்லாங்குழல் கலைஞர்)

## தொழில் வாழ்க்கை

புகழ் வாய்ந்த பக்கவாத்தியக் கலைஞர்கள் புதுக்கோட்டை தட்சிணாமூர்த்தி பிள்ளை, உமையாள்புரம் கோதண்டராம ஐயர், பழனி சுப்பிரமணிய பிள்ளை, வேலூர் ராமபத்ரன், மைசூர் சௌடய்யா, பாப்பா கே. எஸ். வெங்கட்ராமய்யா, கும்பகோணம் ராஜமாணிக்கம் பிள்ளை, பாலக்காடு டி. எஸ். மணி ஐயர், டி. ருக்மிணி, துவாரம் மங்கதாயாரு மற்றும் டி. என். கிருஷ்ணன் ஆகியோர் இவரின் நிகழ்ச்சிகளில் பங்கு பெற்றனர்.
# டி. ஆர். மகாலிங்கம் (புல்லாங்குழல் கலைஞர்)

## சிறப்புகள்

புல்லாங்குழல் வாசிப்பில் புதிய தொழில்நுட்ப திறன்களை அறிமுகப்படுத்தினார் டி. ஆர். மகாலிங்கம். ஒன்றிணைந்த, விட்டு விட்டு வாசிக்கக்கூடிய இசைக்கருவியாக இருந்து வந்த புல்லாங்குழல், வாய்ப்பாட்டு போன்று மாறியது. வாய்ப்பாட்டு நுணுக்கங்கள் அனைத்தையும் புல்லாங்குழலில் வெளிப்படுத்தினார் அவர்.
# டி. ஆர். மகாலிங்கம் (புல்லாங்குழல் கலைஞர்)

## விருதுகள்

- பத்ம பூஷன் விருது, 1986; வழங்கியது: இந்திய அரசு (விருதினை டி. ஆர். மகாலிங்கம் வாங்கிக் கொள்ளவில்லை.)
# உலக இரட்சகர் சபை

**உலக இரட்சகர் சபை** (*Congregation of the Most Holy Redeemer* - C.Ss.R) என்பது கத்தோலிக்க திருச்சபையில் உள்ள ஒரு துறவற சபையாகும். இது புனித அல்போன்சு லிகோரி (1696-1787) என்பவரால் இத்தாலி நாட்டில் நேபுள்சு நகர்ப்புறத்தில் வாழ்ந்த ஏழை மக்களுக்கு பணி செய்வதற்காக ஆரம்பிக்கப்பட்டது.  
உலக இரட்சகர் சபைத் துறவியருள் குருக்களும் அருட்சகோதரர்களும் உள்ளனர். இவர்கள் தற்போது 77க்கும் அதிகமான நாடுகளில் பணிபுரிந்து வருகின்றனர்.
# உலக இரட்சகர் சபை

## பணி நோக்கு

உலக இரட்சகர் சபைத் துறவியர் இயேசு கிறிஸ்து வழங்கிய அன்புக் கட்டளையைச் செயல்படுத்துவதைத் தம் பணிக்குறிக்கோளாகக் கொண்டுள்ளனர்.  
என்று இயேசு தம் சீடருக்குக் கூறியதை இச்சபையினர் ஏற்று, மறையறிவிப்புப் பணி செய்கின்றனர். இயேசுவின் நற்செய்தியைப் போதித்தல், தியானங்கள் கொடுத்தல் போன்ற பணிகளில் ஈடுபடுகின்றனர்.
# உலக இரட்சகர் சபை

## மரியா பக்தியைப் பரப்புதல்

இச்சபையினரின் சிறப்புப் பணிகளுள் ஒன்று அன்னை மரியாவின் பக்தியை, சிறப்பாக சதா சகாய மாதா பக்தியை மக்களிடையே பரப்புதல் ஆகும்.
# உலக இரட்சகர் சபை

## இந்தியாவில் உலக இரட்சகர் சபை

உலக இரட்சகர் சபைத் துறவியர் இல்லம் இந்தியாவில் முதன்முறையாக பெங்களூரில் 1940இல் தொடங்கப்பட்டது. பின்னர் மிகுந்த வளர்ச்சியடைந்தது. இந்தியா 1945இல் இச்சபையினரின் துணை மண்டலமாகவும் 1972இல் மண்டலமாகவும் வளர்ச்சி பெற்றது. 2011ஆம் ஆண்டு கணிப்புப்படி, இந்தியாவில் உலக இரட்சகர் சபைத் துறவியர் 260 பேர் பணிசெய்கின்றனர். இந்தியாவில் ஆலுவா மண்டலம், மும்பை மண்டலம் என இரு பகுதிகளில் இச்சபையினர் உழைக்கின்றனர்.
# செங்குத்து மூலைவிட்ட நாற்கரம்

யூக்ளிடிய வடிவவியலில் **செங்குத்து மூலைவிட்ட நாற்கரம்** (*orthodiagonal quadrilateral*) என்பது நாற்கரங்களில் ஒரு வகையாகும். இந்நாற்கரத்தின் மூலைவிட்டங்கள் இரண்டும் ஒன்றையொன்று செங்குத்தாக வெட்டிக்கொள்ளும். மாறாக, அடுத்தடுத்து அமையாத இரு உச்சிகளை இணைக்கும் கோட்டுத்துண்டுகள் செங்குத்தாக அமையும் நான்கு பக்கங்கள் கொண்ட ஒரு வடிவம் எனவும் இந்நாற்கரத்தைக் கூறலாம்.
# செங்குத்து மூலைவிட்ட நாற்கரம்

## சிறப்பு வகைகள்

பட்டம் ஒரு செங்குத்து மூலைவிட்ட நாற்கரம். இதன் ஒரு மூலைவிட்டம் இதன் ஒரு சமச்சீர் அச்சாக அமையும். ஒரு பட்டத்தின் நான்கு பக்கங்களையும் தொடுகோடுகளாகக் கொண்ட ஒரு வட்டம் அப்பட்டத்துக்குள் அமையும் என்பதால், பட்டங்கள் செங்குத்து மூலைவிட்ட நாற்கரங்களாகவும் தொடு நாற்கரங்களாகவும் அமைகின்றன.எனவே பட்டங்கள் *தொடு செங்குத்து மூலைவிட்ட நாற்கரங்களாகும்*.  
ஒரு சாய்சதுரம்], இரண்டு சோடி இணை பக்கங்கள் கொண்ட செங்குத்து மூலைவிட்ட நாற்கரம். (அதாவது இணைகரமாகவும் உள்ள ஒரு செங்குத்து மூலைவிட்ட நாற்கரம்).  
ஒரு சதுரமானது, பட்டம் மற்றும் சாய்சதுரத்தின் எல்லைநிலை வகையாகும். (சம கோணங்களுடைய பட்டம் மற்றும் சாய்சதுரம் ஒரு சதுரமாகும்). எனவே மூலைவிட்டங்கள் செங்குத்தாக அமைவதால் சதுரமும் ஒரு செங்குத்து மூலைவிட்ட நாற்கரம்.
# செங்குத்து மூலைவிட்ட நாற்கரம்

## பண்புகள்

எந்தவொரு செங்குத்து மூலைவிட்ட நாற்கரத்திற்கும் ஒரு சோடி எதிர்ப் பக்கங்களின் வர்க்கங்களின் கூட்டுத்தொகை மற்றொரு சோடி எதிர்ப் பக்கங்களின் வர்க்கங்களின் கூட்டுத்தொகைக்குச் சமமாக இருக்கும்.  
ஒரு செங்குத்து நாற்கரத்தின் பக்கங்கள் வரிசையாக , , ,மற்றும் எனில்:  
:<math>\displaystyle a^2+c^2=b^2+d^2 </math>  
இதை பித்தகோரசு தேற்றத்தைப் பயன்படுத்தித் தருவிக்கலாம்.  
நாற்கரத்தின் செங்குத்து மூலைவிட்டங்கள் இரண்டும் சந்திக்கும் புள்ளி, ஒரு மூலைவிட்டத்தை *p*<sub>1</sub> மற்றும் *p*<sub>2</sub> நீளமுள்ள துண்டுகளாகவும் மற்றொரு மூலைவிட்டத்தை *q*<sub>1</sub> மற்றும் *q*<sub>2</sub> நீளமுள்ள துண்டுகளாகவும் பிரித்தால்:  
பித்தகோரசு தேற்றப்படி:  
:<math> a^2=p_1^2+q_1^2 </math>  
:<math> b^2=p_2^2+q_1^2 </math>  
:<math> c^2=p_2^2+q_2^2 </math>  
:<math> d^2=p_1^2+q_2^2 </math>  
:<math> a^2 + c^2 = p_1^2+q_1^2+ p_2^2+q_2^2 </math>  
:<math> b^2 + d^2 = p_1^2+q_1^2+ p_2^2+q_2^2 </math>  
இவ்விரண்டு முடிவுகளில் இருந்தும்,  
:<math>\displaystyle a^2+c^2=b^2+d^2 </math> எனக் காணலாம்.  
மறுதலையாக ஒரு நாற்கரத்தில்  
:<math>\displaystyle a^2+c^2=b^2+d^2 </math> என இருந்தால் அந்த நாற்கரம் ஒரு செங்குத்து மூலைவிட்ட நாற்கரமாக இருக்கும்.
# செங்குத்து மூலைவிட்ட நாற்கரம்

## பரப்பு

ஒரு செங்குத்து மூலைவிட்ட நாற்கரத்தின் மூலைவிட்டங்களின் நீளங்களின் பெருக்குத்தொகையில் பாதியாக அதன் பரப்பு அமையும்.  
செங்குத்து மூலைவிட்ட நாற்கரத்தின் மூலைவிட்டங்களின் நீளங்கள் *p, q* எனில் அதன் பரப்பு *K* :  
:<math>K=\frac{p\cdot q}{2}.</math>  
மூலைவிட்டங்கள் தரப்பட்டிருக்கும் குவிவு நாற்கரங்களிலேயே மிகஅதிக அளவு பரப்பு கொண்டது செங்குத்து மூலைவிட்ட நாற்கரம்தான்.
# செங்குத்து மூலைவிட்ட நாற்கரம்

## பிற பண்புகள்

- பக்க நீளங்களும் மூலைவிட்டங்கள் உண்டாக்கும் கோணங்களும் மட்டுமே பரப்பின் மதிப்பைத் தீர்மானம் செய்யாத நாற்கரங்கள், செங்குத்து மூலைவிட்ட நாற்கரங்கள் மட்டுமே.  
::<math> p_1^2+p_2^2+q_1^2+q_2^2=a^2+c^2=b^2+d^2=D^2 </math>  
இங்கு *D* நாற்கரத்தின் சுற்றுவட்டத்தின் விட்டம். நாற்கரத்தின் மூலைவிட்டங்கள், சுற்றுவட்டத்தின் நாண்களுக்கு செங்குத்தாக அமைவதால் இம்முடிவு உண்மையாகும். *R* = *D* / 2 , சுற்றுவட்ட ஆரமெனில் <math>p_1^2,</math> <math>p_2^2,</math> <math>q_1^2,</math> மற்றும் <math>q_2^2</math> ஆகிய நான்கின் சராசரி <math>R^2</math>.  
::<math>\frac{ p_1^2+p_2^2+q_1^2+q_2^2}{4} =\frac{D^2}{4} = R^2 </math>  
மேலும்
::<math> a^2+b^2+c^2+d^2= 2D^2 = 8R^2 </math>  
- பிரம்மகுப்தரின் தேற்றப்படி இவ்வகையான நாற்கரங்களின் இரு மூலைவிட்டங்களும் வெட்டிக்கொள்ளும் புள்ளி வழியாக நாற்கரத்தின் எந்தவொரு பக்கத்திற்கும் வரையப்படும் செங்குத்துக்கோடு மற்ற பக்கத்தை இருசமக்கூறிடும். என அழைக்கப்படுகிறது.
# விக்கிப்பீடியா:கலைச்சொல் ஒத்தாசை/உயிரியல்/தொகுப்பு 01

## Exocytosis and Endocytosis

இந்தச் சொற்களுக்குத் தமிழ்ச் சொற்கள் தேவை. தமிழ்விக்சனரியில் உள்ள சொற்கள் பொருத்தமாகத் தெரியவில்லை.
# விக்கிப்பீடியா:கலைச்சொல் ஒத்தாசை/உயிரியல்/தொகுப்பு 01

## Exocytosis and Endocytosis

#### மறுமொழி

:Exocytosis: புறக்குழியமை
:Endocytosis: அகக்குழியமை
:--செந்தி<small><sup><font color="red" size="">--ஃ உரையாடுக ஃ--</font></sup></small> 14:25, 15 சூலை 2013 (UTC)
# விக்கிப்பீடியா:கலைச்சொல் ஒத்தாசை/உயிரியல்/தொகுப்பு 01

## ஆக்டினோபாக்டீரியாக்கள்

பேச்சு:ஆக்டினோபாக்டீரியாக்கள்
::ஆக்டின் - கீற்று, கற்றை, தூலம், விட்டம் என்னும் பொருள் தரக்கூடிய வார்த்தையாகும். மேலும், ஆக்டின் என்பது நூலிழைகளைக்குறிக்கும். ஆக்டின் எனப்படும் கல நார், கலம் அதன் தன்மையில் இருக்க உதவுகிறது. ஆக்டின் இழைகள் கலச்சட்டகமாக இருந்து கலத்தின் வலிமையைக் காக்கிறது.  
பெயர்க்காரணம்: ஆக்டினோபாக்டீரியா என்பது பூஞ்சைகளைப்போல் உள்ள நுண்ணுழையாட்களாகும். நுண்பூஞ்சைகள் பெற்றிருப்பதுப்போல் இழைத்தன்மை கொண்ட உருவமைப்பைப் பெற்றவை. விவாதியுஙகள்.  
நன்றிகளுடன். --சிங்கமுகன் 09:40, 4 மார்ச் 2011 (UTC)
::இழைபாக்டீரியாக்கள் என்ற சொல் பொருத்தமாக இருப்பதாகவே தோன்றுகின்றது.--கலை 09:04, 21 மே 2011 (UTC)
# விக்கிப்பீடியா:கலைச்சொல் ஒத்தாசை/உயிரியல்/தொகுப்பு 01

## Cricket

:en:Cricket_(insect) எனும் பூச்சிக்கு தமிழ் என்ன? grasshoper (வெட்டுக்கிளி) வேறு cricket வேறு அல்லவா?.--செந்தி<small><sup><font color="green" size="">//உரையாடுக//</font></sup></small> 15:33, 28 மே 2011 (UTC)
::தமிழில் **சிள்வண்டு, சில்லிவண்டு, சுவர்க்கோழி** என்று பரவலாக அறியபப்டுபவை. இவை தவிர, *சிதடி, நெடி, நிலப்பூச்சி, சீரிகை, சில்லி, சில்லிகை, சிமிலி, சுல்லிகை* என்னும் சொற்களை இலக்கியங்களிலும் அகரமுதலிகளிலும் காணலாம். --செல்வா 17:24, 28 மே 2011 (UTC)
:::*பார்க்கவும்.--செல்வா 18:14, 28 மே 2011 (UTC)
நன்றி செல்வா.--செந்தி<small><sup><font color="green" size="">//உரையாடுக//</font></sup></small> 18:40, 28 மே 2011 (UTC)
# விக்கிப்பீடியா:கலைச்சொல் ஒத்தாசை/உயிரியல்/தொகுப்பு 01

## சமநுகம், இதரநுகம் என்றால் என்ன?

#### Homozygote, Heterozygote

- Homozygote - ஒத்தினக் கருவணு (சமநுகம்/ஓரினநுகம்)
- Heterozygote - கலப்பினக் கருவணு (இதரநுகம்/கலப்பினநுகம்)  
:*கருவணு என்பது விந்தணு,அண்டம் இரண்டையும் குறிக்கும் பொதுச் சொல்.zygote இரண்டும் கலந்த கூட்டு. இதற்கு பள்ளிப் பாடநூல்களிலும் பட்டப் பாடநூல்களிலும் கருமுட்டை என வழங்கப்பட்டு வருவதால் அதை மாற்றவெண்டாமெனக் கருதுகிறேன்.  
:*மேலும் இரண்டு சொற்களையும் இங்கு உடன் கருதி பார்த்தல் நல்லது.
stem cell-முகிழணு; முகிழ்கலம்; முகிழ் கருவணு.
embrio-முதிரணு;முதிர் கருவணு;முதிர்கலம்  
:*homozygous-ஒருமய; heterozygous-பன்மய ஆகியவை ஏற்கெனவே விலங்கியல் அறிஞர்களிடம் வழக்கில் உள்ளவை.  
:* எனவே,Homozygote - ஒருமயக் கருமுட்டை;இதன்வழி உயிரி ஒருமய உயிரியாகும். Heterozygote- பன்மயக் கருமுட்டை;இதன்வழி உயிரி பன்மய உயிரியாகும்.
உலோ.செந்தமிழ்க்கோதை (பேச்சு) 12:00, 9 சூன் 2015 (UTC)
# விக்கிப்பீடியா:கலைச்சொல் ஒத்தாசை/உயிரியல்/தொகுப்பு 01

## காழ்

காழின் பாகங்
களான Tracheid, vessel elements என்பவற்றுக்கான தமிழ்நாட்டில் பயன்படுத்தப்படும் கலைச்சொற்கள் என்னவென அறியத்தர முடியுமா? இலங்கையில் இவற்றுக்காக முறையே குழற்போலி, காழ்க் கலன் மூலகம் என்னும் சொற்கள் பயன்படுத்தப்படுகின்றன. பிரச்சினை என்னவென்றால் Tracheid எனக் குறிப்பிட்டு காழ்க்கலன் என்றொரு கட்டுரை உள்ளது. இது எமது பயன்பாட்டுக்கு முற்றிலும் மாறுபட்டதாக உள்ளது. --G.Kiruthikan (பேச்சு) 14:15, 2 மே 2014 (UTC)
# விக்கிப்பீடியா:கலைச்சொல் ஒத்தாசை/உயிரியல்/தொகுப்பு 01

## Urethra and Ureter

தயவுசெய்து இந்தப் பேச்சுப் பக்கத்தைப் பார்த்து கருத்தளியுங்கள். நன்றி.--கலை (பேச்சு) 15:32, 14 நவம்பர் 2012 (UTC)  
பேச்சு:சிறுநீர்வழியில் விளக்கம் உள்ளது.--கலை (பேச்சு) 12:01, 12 மே 2013 (UTC)
# விக்கிப்பீடியா:கலைச்சொல் ஒத்தாசை/உயிரியல்/தொகுப்பு 01

## Nutrient, Nutrition

- Nutrition - ஊட்டச்சத்து
- Nutrient - ?? தமிழ் விக்சனரியில் Nutrient cycle ஊட்டச்சத்தின் சுழற்சி என்று உள்ளது. எவ்வாறு இவற்றை வேறுபடுத்தி அழைக்கலாம்?.  
--கலை (பேச்சு) 13:49, 10 ஆகத்து 2012 (UTC)
:: Nutrition : **போசணை**; ஊட்டம்; உணவூட்டம்; (இது ஒரு செயற்பாடு என்றும் கூறலாம்) (இலங்கையில் போசாக்கு என்று வழக்கத்தில் இருக்கிறது என்று நினைக்கிறேன்)
Nutrient : ஊட்டச்சத்து; **போசணைப்பொருள்**
nutrition என்பது ஒருவர் உட்கொள்ளுதல் மூலம் பெறப்படும் nutrients இன் ஒட்டுமொத்தச் சேர்க்கை, அதாவது மாப்பொருள், உயிர்ச்சத்து, கொழுப்பு போன்ற ஊட்டச்சத்துகள் (nutrients ) எடுப்பதால் எமக்குக் கிடைப்பது. த.வியில் உள்ள ஊட்டச்சத்து கட்டுரை ஆ.வியில் உள்ள :en:Nutritionக்குச் சமனானது, :en:Nutrient என்பதற்குப் பிறிதொரு கட்டுரை தொடங்கவேண்டும். Nutrient cycle ஊட்டச்சத்தின் சுழற்சி என்பது சரியானது.
"There are six major classes of nutrients: carbohydrates, fats, minerals, protein, vitamins, and water." எனினும் இவை ஏறக்குறைய சமனானவை.--செந்தி<small><sup><font color="red" size="">--ஃ உரையாடுக ஃ--</font></sup></small> 14:44, 10 ஆகத்து 2012 (UTC)
:::நியூட்ரியண்ட்டு என்பது *ஊட்டக்கூறு, உரக்கூறு* (உரமூட்டும் கூறுகள்); நியூட்ரிசன் என்பது ஊட்டம் தருவனவற்றின் தொகுநிலை. தொகுநலம். ஊட்டச்சத்து என்பது nutrient, nutrition ஆகிய இரண்டுக்கும் பயன்படக்கூடிய சொல். சத்து என்பது ஊட்டம்தருவதே. ஊட்டச்சத்து என்பது ஊட்டம் தரும் நற்கூறு (சத்து என்பது உரமான பொருள் என்று பொருள்கொண்டது). உரமான நிலையை (nutrition) சத்து என்றும் கூறலாம். எனவே *ஊட்டநிலை* = nutrition; *ஊட்டக்கூறு* = nutrient. இவற்றை முறையே *உரநிலை, உரக்கூறு* என்றும் கூறலாம். உடலுக்கு உரம் தருவது. ஊட்டச்சத்து என்னும் சொல்லாட்சி நன்கு வழக்கூன்றி இருப்பதால் இவை எடுபடுமா அறியேன். Nutrient cycle = *ஊட்டக்கூறுகள் சுழற்சி* எனலாம். ஆறு ஊட்டக்கூறுகள் "carbohydrates, fats, minerals, protein, vitamins, and wate" = மாவுப்பொருள், கொழுப்பு, கனிமங்கள், புரதம், உயிர்ச்சத்து, நீர்.--செல்வா (பேச்சு) 14:25, 13 ஆகத்து 2012 (UTC)
:மிக்க நன்றி செல்வா. தற்போது "ஊட்டச்சத்து" என்று கருதுவது Nutrition என்பதால் அந்த ஊட்டச்சத்துக் கட்டுரையில் ஊட்டநிலை என்றும் குறித்து nutrient எனும் உருவாக்க வேண்டிய கட்டுரைக்கு ஊட்டக்கூறு என்று கையாளலாம். இவ்விரண்டு கட்டுரைகளிலும் ஊட்டச்சத்து என்பது இரண்டையும் குறிக்கப்பயன்படும் என்று குறிப்பிடலாம்.--செந்தி<small><sup><font color="red" size="">--ஃ உரையாடுக ஃ--</font></sup></small> 16:24, 13 ஆகத்து 2012 (UTC)
# விக்கிப்பீடியா:கலைச்சொல் ஒத்தாசை/உயிரியல்/தொகுப்பு 01

## Tendon, Ligament, Fascia

கீழுள்ள சொற்களுக்குச் சரியான தமிழ்ச் சொற்கள் தேவைப்படுகின்றன.
- Tendon - தசைநாண் ?
- Ligament - தசைநார் ? (அப்படியானால் muscle fibre ஐ எப்படி அழைப்பது?)
- Fascia - ??
--கலை (பேச்சு) 11:49, 11 சனவரி 2013 (UTC)
:***Tendon** - **தசைநாண்** அல்லது சிரை என்று குறிக்கப்படுகின்றது, ஆனால் குருதிக் குழலி ஒன்றுக்கும் சிரை எனும் பெயர் இருப்பதால் குழப்பம் விளைவிக்கும்.
வின்சுலோவின் அகரமுதலியில் சிரை என்பதற்கு Nerve, cord, muscle, tendon, vein, artery எல்லாவற்றையும் குறிப்பிடுகின்றார்.
- **Fascia** - **இழையப்படலம்**, திசுப்படலம் / இழையப்பட்டை, திசுப்பட்டை
இச்சொல்லைத் தசையுடன் இணைத்துச் (தசைநார்ப் பட்டை என்று) சொல்வது சரியல்ல எனக்கருதுகிறேன், ஏனென்றால் இது தசையைத் தசையுடன் இணைப்பதுடன் உடலின் வேறு பகுதிகளிலும் (எ.கா: குருதிக்குழாய்களை) இணைப்பை ஏற்படுத்துகின்றது.
- **Fasciitis** - **இழையப்படல அழற்சி** (திசுப்படல அழற்சி)
- **muscle fibre** - **தசைநார்**
- **Aponeurosis** - **தசைநாண் படலம்**
- **Ligament** - பிரதானமாக எலும்புகளை எலும்புகளுடன் / மூட்டுகளுடன் இணைப்பதால் இது தசைநார் எனும் பெயருக்குப் பொருத்தமானது அல்ல. **பிணைப்பிழை**, இணைப்பிழை (அல்லது பிணையம்) என்பது ஓரளவு பொருந்துவது போலத் தோன்றுகிறது.--செந்தி<small><sup><font color="red" size="">--ஃ உரையாடுக ஃ--</font></sup></small> 01:36, 12 சனவரி 2013 (UTC)
# வல்லெட்டா

**வல்லெட்டா** அல்லது **வலெட்டா** , மால்ட்டாவின் தலைநகரம் ஆகும். இது மால்ட்டா தீவின் மத்திய கிழக்குப் பகுதியில் அமைந்துள்ளது. வல்லெட்டா சரித்திர நகரத்தின் மக்கட்தொகை 6,098 ஆகும். 16ஆம் நூற்றாண்டில் கட்டப்பட்ட கட்டடங்களைக் கொண்டுள்ள இந்நகரம் உலக பாரம்பரியக் களங்களில் ஒன்றாக 1980இல் யுனெஸ்கோவினால் பிரகடனப்படுத்தப் பட்டுள்ளது.
# பிரம்ம குப்தரின் தேற்றம்

வடிவவியலில் **பிரம்ம குப்தரின் தேற்றம்** என்பது ஒரு வட்ட நாற்கரத்தைப்பற்றி ஓர் உண்மையைக் கூறுவது. தேற்றம் கூறும் உண்மை: ஒரு வட்ட நாற்கரத்தின் மூலைவிட்டங்கள் செங்குத்தாக வெட்டினால், அந்த நாற்கரத்தின் பக்கத்தின் செங்குத்துக்கோடு மூலைவிட்டங்கள் வெட்டும் புள்ளி வழியாகச் சென்றால், அக்கோடு அந்த நாற்கரத்தின் எதிர்ப்பக்கத்தை இரு சரிபாதியாக வெட்டும்.  
குறிப்பாக *A*, *B*, *C* ,*D* என்பனவற்றை வட்ட நாற்கரத்தின் நான்கு மூலைகளாகக் கொண்டால், மூலை விட்டங்களாகிய *AC* -உம் *BD* -உம் ஒன்றை ஒன்று செங்குத்தாக வெட்டும். வெட்டும் புள்ளியை *M* என்போம். இப்பொழுது *M* என்னும் புள்ளியில் இருந்து *BC* என்னும் பக்கத்துக்கு ஓர் செங்குத்துக்கோடு வரைவோம். அது *BC* பக்கத்தில் முட்டும் இடத்தை *E* என்போம். இந்த *EM* என்னும் கோட்டை நீட்டினால் அது எதிர்ப்புறம் உள்ள நாற்கரத்தின் *AD* என்னும் பக்கத்தை *F* என்னும் புள்ளியில் வெட்டும் (அல்லது முட்டும்). இப்பொழுது இந்தத் தேற்றம் என்ன சொல்கின்றது என்றால், *F* என்பது *AD* என்னும் பக்கத்தின் நடுப்புள்ளி (அதாவது *F* என்பது *AD* என்னும் பக்கத்தை இரு சரிபாதிகளாகப் (சரிசமமாகப்) பிரிக்கின்றது .
# பிரம்ம குப்தரின் தேற்றம்

## நிறுவல்

நாம் என்ன நிறுவ வேண்டும் என்றால், *AF* = *FD* என்று நிறுவ வேண்டும். நாம் *AF* -உம் *FD* -உம் *FM* உக்கு ஈடு அல்லது சமம் என்று நிறுவுவோம் .  
உண்மையில் *AF* = *FM* என்று நிறுவ, முதலில் கோணங்கள் *FAM* -உம் *CBM* ஈடு அல்லது சமம் என்னும் உண்மையைக் கொள்ளுவோம், ஏனெனில் அவை மூலைதொடு வட்டத்தின் ஒரே வட்டப் பகுதியின் ("DC" என்னும் பகுதியின்) கோணங்கள். மேலும் கோணங்கள் *CBM* உம் *CME* உம் ஆகிய இரண்டும் *BCM* இன் நிரப்புக் கோணங்கள் (சேர்த்தால் 90° கிட்டும்), ஆகவே அவை சமமானவை. கடைசியாக கோணங்கள் *CME* உம் *FMA* உம் சமம். எனவே *AFM* என்பது இருசமபக்க முக்கோணம் , எனவே பக்கங்கள் *AF* உம் *FM* உம் சமம். *AF* = *FM*  
இதே போலவே *FD* = *FM* என்பதன் நிறுவலும் செய்யலாம், கோணங்கள் *FDM*, *BCM*, *BME*, *DMF* ஆகியவை எல்லாம் சமம், ஆகவே *DFM* என்பது இருசமபக்க முக்கோணம். எனவே *FD* = *FM*. இதில் இருந்து *AF* = *FD* என்பது உறுதியாகின்றது. எனவே தேற்றம் கூறுவது உண்மை.
# பிரம்ம குப்தரின் தேற்றம்

## வெளியிணைப்புகள்

-
- Brahmagupta's Theorem at cut-the-knot
# வைப்புத்தொகை (தேர்தல்)

**வைப்புத்தொகை** (*Deposit*) என்பது ஒரு வேட்பாளர் தேர்தலில் போட்டியிட கட்டவேண்டிய முன்பணம். அரசாட்சி முறையில் போதிய ஆர்வமற்றவர்களும், பொழுதுபோக்காக போட்டியிட நினைப்பவர்களையும் தேர்தலில் போட்டியிடுவதிலிருந்து ஓரளவு தடுக்கும் நோக்குடன் வைப்புத் தொகை வசூலிக்கப்படுகிறது. பல நாடுகளில் ஒரு வேட்பாளர் ஒரு குறிப்பிடத்தக்க எண்ணிக்கை வாக்குகளைப் பெறத் தவறினால் அவரது வைப்புத் தொகை அவருக்குத் திருப்பி அளிக்கப்படாது. ஒரு வேட்பாளர் இவ்வாறு வைப்புத் தொகை இழப்பது பெருந்தோல்வியின் அடையாளமாகவும், அவமானகரமானதாகவும் கருதப்படுகிறது.  
இந்தியக் குடியரசில் மக்களவைக்குப் போட்டியிடுபவர்கள் 25,000 வைப்புத்தொகையாகக் கட்டவேண்டும். பட்டியல் சாதிகள் மற்றும் பழங்குடியினருக்கு 12,500 ஆகும். மாநில சட்டமன்றங்களுக்குப் போட்டியிடுவோர் 10,000 கட்ட வேண்டும். பட்டியல் சாதிகள் மற்றும் பழங்குடியினருக்கு 5,000 ஆகும். தேர்தலில் போட்டியிடும் வேட்பாளர், பதிவான மொத்த செல்லுபடியாகும் வாக்குகளில் ஆறில் ஒரு பங்கு (16.7%) பெறத் தவறினால், தங்கள் வைத்தொகையை இழப்பர்.
# பருப்பு சட்டி (விளையாட்டு)

**பருப்புச்சட்டி** என்று சொன்னவர் ஓடித் தொடும் விளையாட்டு இது.
# பருப்பு சட்டி (விளையாட்டு)

## ஆடும் முறை

நிற்பவரைத் தொடலாம், உட்கார்ந்திருப்பவரைத் தொடக்கூடாது என விதி வைத்துக்கொண்டு ஓடித் தொடும் விளையாட்டு இது. விளையாடுவோர் கையைக் கோத்துக்கொண்டு சுற்றிவருவர்.  
சுற்றும்போது பாட்டுப் பாடுவர்.
:விறகு விறகு
:வரகு வரகு
பல முறை சொல்வர்.  
ஒருவர் எல்லாரையும் உட்காரச் சொல்வார். உட்கார்ந்த பின் உங்கள் வீட்டில் என்ன குழம்பு என அவர் கேட்பார்.
:கத்தரிக்காய்க் குழம்பு,
:முருங்கைக்காய்க் குழம்பு
என்றெல்லாம் பலரும் சொல்வர்.  
ஒருவர் மட்டும் மேலும் காய்ப்பெயர் சொல்லத் தெரியாமல் பருப்புப் குழம்பு என்பார். அவரை எல்லாரும் பருப்புச்சட்டி என்பர். இப்படிப் பருப்புச்சட்டி ஆனவர் தொடவேண்டும்.  
இது பட்டவரைத் தேர்ந்தெடுக்கும் முறைகளில் ஒன்று.
# பன்னீர்க்குளம் (விளையாட்டு)

பன்னீர்க்குளம் என்பது பனிநீர் பெய்யும் குளம். காலை வேளையில் பனி பொழிந்துகொண்டிருக்கும். அப்போது குளத்திலுள்ள நீர் வெதுவெதுப்பாக இருக்கும். அதில் நீராடினால் உடலுக்கு நல்லது. இதனை உணர்த்தும் கருத்துக்கொண்ட பாடலோடு விளையாடப்படும் விளையாட்டு இது.
# பன்னீர்க்குளம் (விளையாட்டு)

## ஆடும் முறை

பட்டவர் நிற்பார். பழமேறியவர்கள் ஒளிந்துகொள்வர். பட்டவர் அவர்களில் ஒருவரின் பெயரைச் சொல்லி அழைப்பார். அவர் வந்ததும் பின்வரும் உரையாடல் நிகழும்.  
:எந்தக் குளத்தில் மூழ்கினாய்
:தயிர்க்குளத்தில்
:வீடெல்லாம் வெண்ணெயாய்ப் போச்சு போ போ  
அடுத்தவரை அழைப்பார். பின்வரும் உரையாடல் நிகழும்.  
:எந்தக் குளத்தில் மூழ்கினாய்
:பருப்புக் குளத்தில்
:வீடெல்லாம் மஞ்சளாய்ப் போச்சு போ போ
அடுத்தவரை அழைப்பார். உரையாடல் நிகழும்.
:எந்தக் குளத்தில் மூழ்கினாய்
:பன்னீர்க் குளத்தில்
:வா வா
# பாக்குவெட்டியைக் காணோமே

**பாக்குவெட்டியைக் காணோமே** என்னும் பாடலோடு விளையாடப்படுவதால் இந்த விளையாட்டு இப்பெயர் பெற்றது. பாக்குமரத்தில் ஏறிப் பாக்குக் குலைகளை வெட்டித் தருபவன் பாக்குவெட்டி.
# பாக்குவெட்டியைக் காணோமே

## ஆடும் முறை

விளையாடுவோரில் ஒருவர் பட்டவர். ஏனையோர் ஒருவர் இடுப்பில் மற்றொருவர் எனப் பின்புறம் பிடித்துக்கொண்டு நிற்பர். அவர்களில் ஒருவர் பாக்குவெட்டி என அவர் கையில் ஓர் அடையாளம் கொடுத்து வைக்கப்படுவார்.  
;பாட்டு
:பட்டவர்
::பாக்குவெட்டியைக் காணோமே
:மற்றவர்
::தேடிப் பிடித்துக்கொள்.  
பட்டவர் அவரைக் கண்டுபிடித்து வெளியே இழுத்துவர வேண்டும். மூன்று தடவைக்குள் கண்டுபிடித்து இழுத்துவராவிட்டால் பட்டவர் தலையில் விளையாடிய எல்லாரும் ஆளுக்கொரு குட்டு வைப்பர். அடையாளம் வைத்திருந்த பாக்குவெட்டி பட்டவராகி மறுஆட்டம் நடைபெறும். கண்டுபிடித்துவிட்டால் குட்டு இல்லை. பாக்குவெட்டி பட்டவராக மாறி ஆட்டம் தொடரும். பட்டவர் பாக்குவெட்டியைக் கண்டுபிடித்துவிட்டாலும் அவரை மற்றவர் இடுப்புப் பிடியிலிருந்து விடுவிப்பது கடினம்.
# பிக் பிரதர்

**பிக் பிரதர்** (Big Brother) என்பது 1999 ஆம் ஆண்டு முதல் நெதர்லாந்து நாட்டில் டச்சு மொழியில் ஒளிபரப்பான உண்மைநிலை போட்டி நிகழ்ச்சி ஆகும். இந்த நிகழ்ச்சி ஜான் டி மோல் ஜூனியரால் உருவாக்கினார். பின்னர் சர்வதேச அளவில் மறு ஆக்கம் செய்யப்பட்டு ஒளிபரப்பப்படுகிறது.  
இந்த நிகழ்ச்சியில் ஒரு தொகை பணத்திற்க்காக "அவுஸ்மேட்சு" அல்லது "அவுசுஜெசுட்ஸ்" என்று அழைக்கப்படும் போட்டியாளர்கள் அவர்கள் வெளி உலகத்திலிருந்து தனிமைப்படுத்தப்பட்ட விசேஷமாக கட்டப்பட்ட வீட்டில் அவர்களுக்கு கொடுக்கப்படும் போட்டிகளில் வென்று எப்படி ஒன்றாக வாழ்கின்றனர் என்பது தான் இதன் நோக்கம். அங்கு அவர்களுடைய தினசரி வாழ்க்கையை எவ்வாறு மேற்கொள்கிறார்கள் என்பதையும், சக போட்டியாளர்களுடன் எவ்வாறு பழகுகிறார்கள் என்பதையும் சுவாரஸ்யமாக ஒளிபரப்புகிறார்கள். ஒவ்வொருவரின் நடவடிக்கைகளுக்கும் நேயர்கள் வாக்களிப்பார்கள், அதன் அடிப்படையில் ஒவ்வொருவராக வெளியேற்றப்பட்டு இறுதி வரை தாக்குப்பிடிப்பவர்களுக்குப் பரிசு வழங்கப்படும்.  
இந்நிகழ்ச்சியில் இந்தியா சார்பாக பிரபல இந்தி நடிகை சில்பா செட்டி பங்கேற்றார். இதற்காக அவர் சுமார் சுமார் ரூ.3 கோடி ரூபாய்க்கு ஒப்பந்தம் செய்யப்பட்டிருந்தார்.
# பக்கப்பிசி

**பக்கப்பிசி** (BackupPC) அல்லது **மேசைக் கணினி காப்புப்படி** என்பது ஒரு கட்டற்ற காப்புப்படி மென்பொருள் ஆகும். இது லினக்சு, சோலாரிசு, யுனிக்சு தளங்களில் இயங்கக்கூடியது. வலை இடைமுகத்தைக் கொண்டது. இது கோப்பு நிலையில் காப்புக்களை எடுக்கவும், மீட்டெக்கவும் வல்லது. இது rsync காப்பெடுக்கும் முறையைப் பயன்படுத்துகிறது.
# பக்கப்பிசி

## நிறுவுதல்

<pre>
sudo apt-get install backuppc
</pre>
# வேற்சுவல் பொக்சு

**விற்சுவல் பாக்ஸ்** (Oracle VM VirtualBox) அல்லது மெய்நிகர்ப் பெட்டி என்பது பணிச்சூழல் மெய்நிகராக்கம் செய்யப் பயன்படும் கட்டற்ற மென்பொருள் ஆகும். இந்த மென்பொருளை நிறுவி இதனுடாகப் பிற இயங்குதளங்களை நிறுவ முடியும். எடுத்துக்காட்டாக உபுண்டு இயங்குதளத்தில் விர்ச்சுவல் பொக்சை நிறுவி, அதன் ஊடாக விண்டோசு இயங்குதளத்தை விருந்துனர் இயங்குதளமாக நிறுவிக் கொள்ளலாம். இதைப் பயன்படுத்தி லினக்சு, மாக், விண்டோசு, சோலாரிசு போன்ற பல்வேறு இயங்குதளங்களை மெய்நிகராக நிறுவிக் கொள்ளலாம். வெவ்வேறு தேவைகளுக்கு வெவ்வேறு இயங்கு தளங்கள் பயன்படுத்தும் பயனர்களுக்கு இந்த மென்பொருள் பெரிதும் பயன்படுகிறது.
வெற்சுவல் பாக்ஸ் எக்ஸ்86 (X86) வன்பொருள் பயன்படுத்த வல்ல ஒரு பொது பயன் கொண்ட ஒரு முழு மெய்நிகர் மென்பொருள் .பெரும்பாலும் வெற்சுவல் பாக்ஸ் வழங்கியை இலக்காக கொண்டு உள்ளது. டெஸ்க்டாப் மற்றும்பதிகணினி ஆகியவற்றிலும் பயன் படுத்த ஏதுவாக வழிவகை செய்யப்பட்டு உள்ளது.
# வேற்சுவல் பொக்சு

## பயன்கள்

### ஒருமித்த நேரத்தில் பல இயக்குதளம் இயக்கும் திறன்

ஒன்றுக்கு மேற்பட்ட இயக்குதளத்தை நாம் பெரிதும் பயன்படுத்துவது இல்லை.அப்படியே தேவைப்பட்டாலும் நாம் அதனை நமது கணினியில் உள்ள வன்தட்டுநிலைநினைவகத்தில் நிறுவ வேண்டும் அதன் பிறகு தான் அதனை நாம் பயன்படுத்த முடியும். அவ்வாறு அல்லாது பல இயக்குதளங்களை நம்முடைய வன்தட்டுநிலைநினைவகத்தின் ஒரு பகுதியை செயற்கை வன்தட்டுநிலைநினைவகத்தில் (virtual-Harddisk) நிறுவி அதனை பயன் படுத்த தொடங்கலாம் .இதன் மூலம் பல இயக்குதளங்களை நாம் உருவாக்கிய செயற்கை வன்தட்டுநிலைநினைவகத்தில் நிறுவி பயனபடுத்தலாம் .இதனை போலவே நினைவகத்தில் (ram) ஒரு பகுதியை செயற்கை நினைவகமாக மாற்றி பயன்படுத்தலாம் .இதற்கு ஒரு கட்டுப்பாடு உள்ளது நாம் உருவாக்கும் செயற்கை நினைவகம் மற்றும் வன்தட்டுநிலைநினைவகம் மெய்யான நினைவகம் மற்றும் வன்தட்டுநிலைநினைவகம் கொண்டு உள்ள திறனை விட குறைவாக இருக்க வேண்டும்.  
இவ்வாறு ஒருமிக்க நேரத்தில் பல இயக்குதளம் இயக்க படுவதால் நாம் அடையும் நன்மைகள்  
1)பெரும் அளவில் மின் சிக்கனம் ஏற்படும்  
2)வன்பொருள் முதலிட்டில் செலவினம் குறையும்  
3)ஒட்டுமொத்த உரிம செலவு குறையும்.  
4)பயனர் வேலை வெகுவாக குறைக்க படுகிறது.  
பல பழைய இயக்குதளங்களை இப்பொது இருக்கும் புதிய மென்பொருள்கள் ஏற்பது இல்லை ஆனால் அம்மென்பொருள்களை இந்த மெய்நிகர்ப் பெட்டி மூலம் நிறுவி பயன் படுத்தலாம் .இதனால் நாம் புதிய வன்பொருள் பயன்படுத்த தொடங்கிய பின்னரும் பழைய மென்பொருள்களை சுலபமாக பயன்படுத்தலாம் .
# வேற்சுவல் பொக்சு

## பயன்கள்

### எளிதில் மென்பொருள் நிறுவல்

மென்பொருள் விற்பனையாளர் தங்கள் தயார் செய்யும் மென்பொருள் வன்பொருளில் இட்டு அதனை பயன் படுத்தி அதில் வரும் நற்பயன் தீபயன்கள் கண்டு அவற்றை அடுத்து அடுத்து வரும் புதிய பதிப்புகளை .பயன்படுத்த பல கணினிகள் தேவைப்படுகின்றன. மேலும் பல இயக்குதளங்களில் அவை எவ்வாறு செயல் படுகிறது என்பது அவர்களுக்கு தேவைப்படுகிறது .இத்தருணத்தில் அவர்கள் அதிக பொருட்செலவில்லாமல் ஒரு கணினியில் பல இயக்குதளங்களை நிறுவி அவை எவ்வாறு செயல்படுகின்றன என்பதை மெய்நிகர்பெட்டி மூலம் எளிதில் செயல்படுத்தி பார்க்க முடியும்.
# வேற்சுவல் பொக்சு

## பயன்கள்

### மென்பொருள் சோதனை மற்றும் பேரிடர் மேலாண்மை

மென்பொருள் உருவாக்கிய பிறகு அதன் தரம் ,இயக்கு திறன் முதலிய பல பண்புகள் அதனுடன் குறிப்பிட பட வேண்டும் .அப்படி குறிப்பிட அவை சோதனைக்கு உட்படுத்த பட வேண்டும் .இப்படி சோதனை செய்ய பட வேண்டிய மென்பொருள்களை நிறுவி அதன் பயன்பாட்டை அறிய அதிக பொருட்செலவு அதனை பயன் படுத்தும் இயக்குதளம் நிறுவ செலவாகும் அதனை குறைத்து செயற்கை வன்பொருளை நாம் மென்பொருளுக்கு ஏற்ப மாற்றி அமைத்து அதனை பயன் படுத்தலாம் .மேலும் இந்த மெய் நிகர்பெட்டியில் நீங்கள் பயன் படுத்தும் செயற்கை வன்தட்டுநினைவகம் ,நகல்எடுக்கவல்லது ,ஒரு கணினியில் இருந்து மற்றும் ஒரு கணினிக்கு மாற்றவல்லது(porting ).பேரிடர் ஏற்படும் காலத்தில் .நன்கு செயல் பட்ட முன் ஒரு காலத்திற்கு கொண்டு செல்ல வல்லது (restore to previous working state ). இச்செயலை செய்வதின் மூலம் நாம் பேரிடர் ஏற்படும் காலங்களிலும் வெகு விரைவில் நம்மால் மென்பொருள் சேவையை மீண்டும் துவக்க முடியும்.
# வேற்சுவல் பொக்சு

## பயன்கள்

### மூல இயக்குதளம்

மூல இயக்குதளம் என்பது நாம் மெய் நிகர் பெட்டியை நிறுவ பயன் படுத்தும் இயக்குதளம் ஆகும். இது மூல வன்தட்டு நினைவகம் (system harddisk) மற்றும் மூல நினைவக (System RAM) துணை கொண்டு இயங்கும். மெய் நிகர் பெட்டியில் ஏற்படும் எந்த மாற்றமும் இந்த வன்தட்டு நினைவகத்தையும் பிற நினைவகங்களை பாதிக்காது.
# வேற்சுவல் பொக்சு

## பயன்கள்

### அதிதி இயக்குதளம்

அதிதி இயக்குதளம் என்பது மெய் நிகர் பெட்டியில் நாம் நிறுவும் இயக்குதளம் ஆகும். இது நாம் உருவாக்கும் செயற்கை வன்தட்டு நினைவகம் (system harddisk) மற்றும் மூல நினைவக (System RAM) ஆகியவற்றின் துணை கொண்டு இயங்கும். யுனிவர்சல் சீரியல் பஸ் என்னும் தகவல் மாற்று கருவி, விசைபலகை, சுட்டி, அச்சு இயந்திரம் ஆகிய அனைத்தும் மூல இயக்குதளத்தில் நாம் பயன்படுத்தும் அதே திறன் அளவில் அதிதி இயக்குதளத்திலும் இயங்கும் .மெய்நிகர்பெட்டியில் நாம் பயன்படுத்த நமக்கு இக்கருவிகள் தனியாக தேவை படமாட்டாது.
மூல இயக்குதளத்தில் நாம் சேர்க்கும் எந்த ஒரு வன்பொருளும் அதிதி இயக்குதளத்தில் பயன்படுத்த முடியும். மெய் நிகர் பெட்டியை விண்டோஸ், லினக்ஸ், சொலாரிஸ், ஆப்பிள் நிறுவனத்தின் மாகிண்டோஸ் ஆகிய இயக்குதளங்களில் நிறுவலாம்.
# வேற்சுவல் பொக்சு

## பயன்கள்

### பல திரை பகுத்தல்

சில மென்பொருள் பயன் படுத்தும் பொது நமக்கு ஒன்றுக்கும் மேற்பட்ட திரைகள் தேவைப் படுகிறது. இத்தேவைகளையும் மெய்நிகர்பெட்டி பூர்த்தி செய்கிறது. பயனர்க்கு ஏற்ப பல திரை பகுத்தல் (multiscreen resolution) சேவையை அளிக்கிறது. பல மையச் செயற்பகுதிகளை (central processing unit) உருவாக்கி பயன் படுத்தும் அமைப்பு இதில் அடங்கும்
# வேற்சுவல் பொக்சு

## இவற்றையும் காணவும்

- மெய்நிகராக்கி
- பெரிய ஆட்ரான் மோதுவி
- வட்டுப் படிவம்
# டான்சு கார்டியன்

**டான்சு கார்சியன்** (DansGuardian) **டான்சு பாதுகாவலன்** என்பது ஒரு பிணையத்தில் இணைய உள்ளடக்க அணுக்கத்தை கட்டுப்படுத்தும் மென்பொருள் ஆகும். இந்த மென்பொருளை நிறுவிய பின்பு அந்தப் பிணையத்தில் யார் யார் எந்த எந்த வலைத்தளங்களை அணுகலாம் என்பதை இது கட்டுப்படுத்தி மேலாண்மை செய்ய உதவுகிறது. நச்சுசிரல்கள் உள்வருவதைத் தடுக்கவும், பிணையச் செயற்பாடுகளைக் கண்காணிக்கவும் கூட இந்த மென்பொருள் உதவுகிறது.
# வாற்கோதுமை விளைச்சல் அடிப்படையில் நாடுகளின் பட்டியல்

ஐக்கிய நாடுகளின் உணவு மற்றும் வேளாண்மை அமைப்பு வழங்கிய வாற்கோதுமை விளைச்சல் புள்ளிவிவரங்களின் அடிப்படையில் நாடுகளின் பட்டியல் பின்வருமாறு:.
# வாற்கோதுமை விளைச்சல் அடிப்படையில் நாடுகளின் பட்டியல்

## 2010ம் ஆண்டின்படி 1,000,000 டன்களுக்கு மேலுள்ள நாடுகள்

| தரவரிசை | நாடுகள் | பார்லி விளைச்சல்
(டன் அளவுகளில்) |
| --- | --- | --- |
| 1 | 10412100 |  |
| 2 | 10102000 |  |
| 3 | 8484900 |  |
| 4 | 8350020 |  |
| 5 | 8156500 |  |
| 6 | 7605300 |  |
| 7 | 7294000 |  |
| 8 | 7240000 |  |
| 9 | 5252000 |  |
| 10 | 3924870 |  |
| 11 | 3533000 |  |
| 12 | 3209590 |  |
| 13 | 2983050 |  |
| 14 | 2981300 |  |
| 15 | 2566450 |  |
| 16 | 2520000 |  |
| 17 | 1966460 |  |
| 18 | 1600000 |  |
| 19 | 1584500 |  |
| 20 | 1500000 |  |
| 21 | 1400000 |  |
| 22 | 1340200 |  |
| 23 | 1312800 |  |
| 24 | 1311040 |  |
| 25 | 1228100 |  |
| 26 | 1223000 |  |
| 27 | 1137170 |  |
# வாற்கோதுமை விளைச்சல் அடிப்படையில் நாடுகளின் பட்டியல்

## 2008ம் ஆண்டின்படி 1,000,000 டன்களுக்கு மேலுள்ள நாடுகள்

| தரவரிசை | நாடுகள் | பார்லி விளைச்சல்
(டன் அளவுகளில்) |
| --- | --- | --- |
| 1 | 23,148,450 |  |
| 2 | 12,611,500 |  |
| 3 | 12,171,300 |  |
| 4 | 11,967,100 |  |
| 5 | 11,781,400 |  |
| 6 | 11,261,100 |  |
| 7 | 6,820,000 |  |
| 8 | 6,144,000 |  |
| 9 | 5,923,000 |  |
| 10 | 5,214,394 |  |
| 11 | 3,619,460 |  |
| 12 | 3,550,000 |  |
| 13 | 3,396,000 |  |
| 14 | 3,000,000 |  |
| 15 | 2,243,865 |  |
| 16 | 2,212,480 |  |
| 17 | 2,128,600 |  |
| 18 | 2,058,550 |  |
| 19 | 1,801,000 |  |
| 20 | 1,690,085 |  |
| 21 | 1,478,200 |  |
| 22 | 1,353,240 |  |
| 23 | 1,352,148 |  |
| 24 | 1,249,700 |  |
| 25 | 1,236,697 |  |
| 26 | 1,209,410 |  |
| 27 | 1,200,000 |  |
| 28 | 1,196,100 |  |
# வார்ப்புரு:Selvasivagurunathan m/navbar

| <>திட்டம்</> | &nbsp; | &nbsp; | &nbsp; | <>குறிப்பேடு | &nbsp; | &nbsp; | &nbsp; | <>உதவிக் குறிப்புகள்</> | &nbsp; | &nbsp; | &nbsp; | <>இற்றை</> | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# 9 (எண்)

**ஒன்பது** (ஆங்கிலம்: *Nine*) என்பது தமிழ் எண்களில் ௯ என்பதைக் குறிக்கும் இந்து-அராபிய எண் ஆகும். ஒன்பது என்பது எட்டுக்கும் பத்துக்கும் இடைப்பட்ட இயற்கை எண் ஆகும்.
# 9 (எண்)

## காரணிகள்

ஒன்பதின் நேர்க் காரணிகள் 1, 3, 9 என்பனவாகும்.
# 9 (எண்)

## இயல்புகள்

- ஒன்பது ஓர் ஒற்றை எண்ணாகும்.
- <math>9 = 3^2</math> என்பது ஒரு நிறைவர்க்க எண்ணாகும்.
- ஒன்பதை <math>9 = 1^2 + 2^2 + 2^2</math> என்றவாறு மூன்று வர்க்கங்களின் கூட்டுத் தொகையாக எழுதலாம்.
- மூன்று முதன்மை எண்களின் கூட்டுத் தொகையாக இரண்டு விதங்களில் எழுதக் கூடிய சிறிய எண் ஒன்பது ஆகும்.
:<math>9 = 2 + 2 + 5 = 3 + 3 + 3</math>
# தபூ

**தபூ** (பிறப்பு நவம்பர்4 1971) ஓர் இந்திய திரைப்பட நடிகை. இவர் ஒரு மாடல் அழகியும் ஆவார். 1991 ஆண்டிலிருந்து நடித்து வருகிறார். ஹிந்தி, தெலுங்கு, தமிழ், மலையாளம், வங்காளம், மராத்தி ஆகிய மொழிகளில் நடித்துள்ளார்.
# தபூ

## ஆரம்பகால வாழ்க்கை

தபூவின் இயற்பெயர் தபஷ்ஷும் ஃபாதிமா ஹஷ்மி **(Tabassum Fatima Hashmi)** ஆகும். இவர் ஹைதிராபத்திய முஸ்லிம் குடும்பத்தில் பிறந்தார். இவரது பெற்றோர் ஜமால் ஹஷ்மி மற்றும் ரிஸ்வானா ஆவார். இவரது தாயார் பள்ளி ஆசிரியர் மற்றும் இவரது தாய் வழி தாத்தா ஓய்வுப்பெற்ற பேராசிரியர். தனியார் பள்ளி ஒன்றை நடத்தி வருகிறார்.  
இவர் ஆரம்பகால கல்வியை ஹைதிராபாத்தின் புனித அன்'ஸ் பள்ளியில் நிறைவு செய்தார். பின் இவரது குடும்பம் மும்பைக்கு 1983 ஆம் ஆண்டு குடியேறியது. அங்கு அவர் கல்லூரி படிப்பை புனித சேவியர் கல்லூரியில் நிறைவு செய்தார். இவர் ஃபரா நாஸ் என்ற நடிகையின் சகோதரி ஆவார். தபூ தெலுங்கு, இந்தி, ஆங்கிலம், வங்காளம், மராத்தி, தமிழ், மலையாளம், ஸ்பானிஷ் மற்றும் சிறிதளவு பிரன்ச்சு மொழியும் பேசும் ஆற்றல் உடையவர்.
# தபூ

## திரைப்படங்கள்

தபூ நடித்த திரைப்படங்கள்
# சான் சல்வடோர்

**சான் சல்வடோர்** ( - "Holy Saviour") எல் சல்வடோர் நாட்டின் தலநகரமும் மிகப்பெரிய நகரமும் ஆகும். இது எல் சல்வடோரின் நிர்வாக அலகான 14 திணைக்களங்களுள் ஒன்றான *சான் சல்வடோர்* திணைக்களத்தின் ஓர் அங்கமாகும். நாட்டின் பிரதான அரசியல், கல்வி, கலாச்சார மற்றும் நிதியியல் மையமாக இந்நகரம் விளங்குகின்றது. சல்வடோரியன் மேட்டுநிலத்தில் எரிமலைகள் சூழவுள்ள இந்நகரம் பூமியதிர்ச்சி அபாயம் அதிகம் உள்ள ஒரு இடமாகும்.
# நட்ட நடு மார்ச்சு

**நட்ட நடு மார்ச்சு ** (*Ides of March*, **ஐடெஸ் ஆஃப் மார்ச்** , ) என்று உரோமானிய நாட்காட்டியில் மார்ச் 15ஆம் நாள் அழைக்கப்படுகிறது. இலத்தீனில் "ஐடஸ்" என்பது குறிப்பாக மாதங்களின் தொடர்பில் "வகுத்தலில் பாதி" என்று பொருள்படும். உரோமானிய நாட்காட்டியில் மாதங்களின் நடுப்பகுதியைக் குறிக்க இச்சொல் பயன்படுத்தப்பட்டது. மார்ச், மே, சூலை, அக்டோபர் மாதங்களின் 15ஆம் நாளும் பிற மாதங்களின் 13ஆம் நாளும் இச்சொல் ஒட்டுடன் குறிக்கப்பட்டன. நட்ட நடு மார்ச்சு நாள் கிரேக்கப் போர்க் கடவுள் மார்சிற்காக கொண்டாடப்படுகிறது. அன்றைய நாளில் படை அணிவகுப்புகள் நடத்தப்படும்.  
தற்காலத்தில் இச்சொற்றொடர் *ஐடெஸ் ஆஃப் மார்ச்* கி.மு 44ஆம் ஆண்டில் யூலியசு சீசர் கொல்லப்பட்ட நாளாக அறியப்படுகிறது. உரோமன் செனட்டில் சதிகாரர்கள் சீசரை 23 முறை குத்திக் கொன்றனர். இந்த வரலாற்றின்படி, வருமுன் உரைப்போரொருவர் சீசர் நட்ட நடு மார்ச்சுக்கு முன்னர் கொலை செய்யப்படுவார் என்று கட்டியம் கூறியதாகவும் இதனில் நம்பிக்கை இல்லாத சீசர் அன்றைய நாளின் துவக்கத்தில் *மார்ச்சின் நடுநாள் வந்ததே* என்று எள்ளியபோது அவர் *ஆனால் நாள் முடியவில்லை* என்று கூறியதாகவும் விவரிக்கிறது.
# வருக்கக் கோவை

**வருக்கக் கோவை** தமிழ் சிற்றிலக்கிய வகைகளில் ஒன்று. வைத்தியநாத தேசிகள் இயற்றிய இலக்கண விளக்கம் இதன் இலக்கணத்தைப் பின்வருமாறு கூறுகிறது:  
<poem>
உயிரும் மொழிமுதல் உயிர்மெயும் வருக்கத்து
அடைவில் வருபொருள் துறையில் கலித்துறை
வழுத்தும் இயல்பது வருக்கக் கோவை.
</poem>  
உயிரெழுத்துக்கள், உயிர் மெய்யெழுத்துக்கள் ஆகியவற்றில் ஒவ்வொன்றும் ஒவ்வொரு பாட்டின் முதலில் முறையே வரும்படி பாடுவது வருக்கக் கோவை எனப்படும். பாடுபொருள் அகத்துறைப் பொருளாக இருக்கும்.  
இந்த முறையில் நீதிகளைக் கூறும் நூல் வருக்கமாலை எனப்படும்.
# வருக்கக் கோவை

## வருக்கக் கோவை நூல்கள்

- மோரூர் பாம்பலங்காரர் வருக்கக்கோவை
- மாறன் வருக்கக் கோவை
- நெல்லை வருக்கக் கோவை
- மல்லைச் சோழீசர் வருக்கக் கோவை
- உயிர் வருக்கக் கோவை
- கபிலமலை வருக்கக் கோவை
# இந்திய இராணுவத்தில் செயல்பாட்டில் உள்ள வானூர்திகளின் பட்டியல்

இந்திய இராணுவத்தில் செயல்பாட்டில் உள்ள வானூர்திகளின் பட்டியலில் தற்போது இந்திய ராணுவத்தில் சேவையில் உள்ள இராணுவ வானூர்திகளை பட்டியலிடப்பட்டுள்ளது.
# இந்திய இராணுவத்தில் செயல்பாட்டில் உள்ள வானூர்திகளின் பட்டியல்

## இந்திய வான்படை

| வானூர்தி | விமானம் | மூலம் | வகை | பதிப்புகள் | எண்ணிக்கை | குறிப்புகள் |
| --- | --- | --- | --- | --- | --- | --- |
| ல்யூஷின் Il-78 எம்கேஐ | வான்வெளியில் எரிபொருள் நிரப்புதல் | IL-78MKI | 6 |  |  |  |
| Il-76 ப்ஹல்கன் | வான்வழி முன்னெச்சரிக்கை | Il-76 | 3 |  |  |  |
| Hawker Siddeley HS 748 | Airliner | HS 748-100 | 20 |  |  |  |
| சுகோய் சு-30எம்கேஐ | பல்பணி வான் முதன்மை போர்விமானம் | Su-30MKI | 146 | 3 have been lost to crashes. |  |  |
| மிகோயன் மிக்-29 | வான் முதன்மை போர்விமானம் | MiG-29 | 48 | Being upgraded. |  |  |
| ல்யூஷின் Il-76 Candid | சரக்கு வானூர்தி | Il-76 | 24 |  |  |  |
| சி-17 குளோப்மாஸ்டர் III | சரக்கு வானூர்தி | C-17 | 10 on order. |  |  |  |
| Antonov An-32 Cline | சரக்கு வானூர்தி | An-32 | 112 |  |  |  |
| சி-130ஜெ சூப்பர் ஹெர்குலஸ் | சரக்கு வானூர்தி | C-130J | 6 | 6 more on order. |  |  |
| டசால்ட் மிராஜ் 2000 | போர் விமானம் | Mirage 2000H | 36 | Remaining to be upgraded. |  |  |
| எச்ஏஎல் தேஜாஸ் | போர் விமானம் | Mark I | 0 | 7 delivered. |  |  |
| Mikoyan-Gurevich MiG-27 Bahadur | தரை தாக்குதல் | MiG-27ML | 88 | Phased out by 2025.. |  |  |
| SEPECAT ஜாக்குவார் | தரை தாக்குதல் | SI | 90 |  |  |  |
| மிகோயன் மிக்-21 | இடைமறித்தல் | MiG-21bis
MiG-21Bison | 152 | Phased out by 2017. |  |  |
| கல்ப் ஸ்ட்ரீம் IV | உளவு | IV SRA-4 | 3 |  |  |  |
| எச்ஏஎல் எச்பிடி-32 தீபக் | பயிற்சி வானூர்தி | 70 |  |  |  |  |
| எச்ஏஎல் எச்ஜெடி-16 கிரண் | பயிற்சி வானூர்தி | HJT-16 | 120 |  |  |  |
| எச்ஏஎல் எச்ஜெடி-16 கிரண்II | பயிற்சி வானூர்தி | HJT-16II | 56 |  |  |  |
| பிஏஇ ஹாக் | பயிற்சி வானூர்தி | Hawk 132 | 25 | More on order. |  |  |
| Dornier Do 228 | பயன்பாட்டு போக்குவரத்து | Do 228-201 | 40 |  |  |  |
| ஐஏஐ அஸ்திரா 1125 | VIP போக்குவரத்து | 1125 Astra | 1 |  |  |  |
| Boeing Business Jet | VIP போக்குவரத்து | 737-800 | 3 |  |  |  |
| எம்ப்ரர் இஎம்பி 135 | VIP போக்குவரத்து | 4 |  |  |  |  |
| மில் மி-35 ஹிந்த்-இ | சண்டையிடும் உலங்கூர்தி | Mi-35 | 20 | To be replaced by Apache. |  |  |
| மில் மி-8<hr>மி-17 | போக்குவரத்து உலங்கூர்தி | Mi-8<hr>Mi-17 | 102<hr>72 |  |  |  |
| மில் மி-26 ஹலோ | போக்குவரத்து உலங்கூர்தி | Mi-26 | 4 |  |  |  |
| எச்ஏஎல் துருவ் | பயன்பாட்டு உலங்கூர்தி | Dhruv | 20 | 150 more on order. |  |  |
| Aérospatiale SA 315B Lama | பயன்பாட்டு உலங்கூர்தி | SA 315B | 60 |  |  |  |
| Aérospatiale SA 316B Alouette III | பயன்பாட்டு உலங்கூர்தி | SA-316B | 48 |  |  |  |
| Boeing C-17 Globemaster | சரக்குவிமானம் | . | . | படத்தில் இருப்பது, இவ்வகையின் முதல் சரக்கூர்தி. ஒன்றின் விலை2000கோடி ரூபாய்.இந்திய இராணுவம் 10 வாங்கவுள்ளது. | } |  |
# இந்திய இராணுவத்தில் செயல்பாட்டில் உள்ள வானூர்திகளின் பட்டியல்

## இந்திய கடற்படையின் போர் வானூர்திகள்

| படம் | வானூர்தி | மூலம் | வகை | பதிப்புகள் | எண்ணிக்கை | குறிப்புகள் |
| --- | --- | --- | --- | --- | --- | --- |
| மிகோயன் மிக்-29கே | பல்பணி போர்விமானம்<hr>பயிற்சி வானூர்தி | மிக்-29கே<hr>மிக்-29கேயுபி | 7<hr>4 | 37 more on order. |  |  |
| பிஏஇ சி ஹாரியர் | சண்டையிடும் போர்விமானம்<hr>பயிற்சி விமானம் | FRS51<hr> T4 | 11<hr>2 |  |  |  |
| டுபோலேவ் டு-142 Bear | கடல் சார்ந்த ரோந்து | Tu-142M | 8 | To be replaced by 24 Boeing P-8 Poseidon. |  |  |
| இல்யுஷன் Il-38 மே | கடல் சார்ந்த ரோந்து | Il-38SD | 5 |  |  |  |
| டோர்னியர் டூ 228 | பயன்பாட்டு போக்குவரத்து | Do 228-101<hr>Do 228-201 | 1<hr>19 | To be replaced by NAL Saras |  |  |
| எச்ஏஎல் எச்ஜெடி-16 கிரண் | பயிற்சி வானூர்தி | 8 |  |  |  |  |
| எச்ஏஎல் துருவ் | பயன்பாட்டு உலங்கூர்தி | 6 |  |  |  |  |
| வெஸ்ட்லேன்ட் சீ கிங் | நீர்மூழ்கிக்கப்பலை எதிர்த்து போரிடுதல்<hr>தேடுதல்& மீட்பு, பயன்பாட்டு போக்குவரத்து | 14<hr>5 |  |  |  |  |
| Sikorsky SH-3 Sea King | நீர்மூழ்கிக்கப்பலை எதிர்த்து போரிடும் உலங்கூர்தி | UH-3H | 6 |  |  |  |
| Aérospatiale SA 316 Alouette III | பயன்பாட்டு உலங்கூர்தி | SA316B<hr>SA319 | 30<hr>25 |  |  |  |
| Kamov Ka-25 Hormone | கடற்படை உலங்கூர்தி | 3 |  |  |  |  |
| Kamov Ka-28 Helix-A | நீர்மூழ்கிக்கப்பலை எதிர்த்து போரிடும் உலங்கூர்தி | 10 |  |  |  |  |
| Kamov Ka-31 Helix-B | AEW | 9 |  |  |  |  |
| எச்பிஎல் எச்பிடி-32 தீபக் | அடிப்படையான பயிற்சி வானூர்தி | 8 |  |  |  |  |
# இந்திய இராணுவத்தில் செயல்பாட்டில் உள்ள வானூர்திகளின் பட்டியல்

## இராணுவ வான்போக்குவரத்து படைப்பிரிவு (இந்தியா)

| படம் | வானூர்தி | மூலம் | வகை | பதிப்புகள் | எண்ணிக்கை | குறிப்புகள் |
| --- | --- | --- | --- | --- | --- | --- |
| எச்ஏஎல் துருவ் | சண்டை/பயன்பாட்டு உலங்கூர்தி | 32 | 73 more on order. |  |  |  |
| எச்ஏஎல் சீடாக் / Aérospatiale SA 316 Alouette III | பயன்பாட்டு உலங்கூர்தி | SA 316B Chetak | 60 | To be replaced. |  |  |
| எச்ஏஎல் சீடாக் / Aérospatiale SA 315 Lama | பயன்பாட்டு உலங்கூர்தி | SA 315B Cheetah | 48 | To be replaced. |  |  |
பயன்பாட்டில் உள்ள மாற்ற வானூர்திகள்;
- 12 லான்செர் (இலகுரக சண்டையிடும் உலங்கூர்தி)
- 6 மி-17வி ஹிப் (போக்குவரத்து உலங்கூர்தி)
# இந்திய இராணுவத்தில் செயல்பாட்டில் உள்ள வானூர்திகளின் பட்டியல்

## ஆளில்லா விமானங்கள்

இந்திய இராணுவம் முப்படைகளிலும் பல்வேறு ஆளில்லா விமானங்களை பயன்படுத்துகிறது.
| படம் | வானூர்தி | மூலம் | வகை | பதிப்புகள் | எண்ணிக்கை | குறிப்புகள் |
| --- | --- | --- | --- | --- | --- | --- |
| டிஆர்டிஓ நிஷாந் | உளவு ஆளில்லா விமானம் | 18 | Delivered 12 UAV's in 2008. |  |  |  |
| ஐஏஐ ஹெரான் | Strategic Role UAV | Heron I/II | 50? |  |  |  |
| ஐஏஐ சர்ச்சர் | Searcher II | - | 100? |  |  |  |
# இந்திய இராணுவத்தில் செயல்பாட்டில் உள்ள வானூர்திகளின் பட்டியல்

## இதையும் பார்க்கவும்

- இந்திய இராணுவம்
- இந்திய வான்படை
# பாரிக்கோடு

**பாரிக்கோடு** இளைஞர் விளையாட்டுகளில் ஒன்று. பாரித்து ஓடுதலும், பாரித்துத் தடுத்தலும் நிகழ்வதால் இந்த விளையாட்டுக்கு இப்பெயர் வந்தது. திருச்சி மாவட்டப் பகுதியில் இதனை மூலைப்புரி என்பர். மூலையில் தப்பியோடி வெளிவருவதால் இதனை இப்பெயரிட்டு அழைப்பர்.
# பாரிக்கோடு

## ஆடும் முறை

ஆட்டத்தில் இரண்டு அணிகள் இருக்கும். சுமார் 12 அடி நீளமுள்ள பக்கக் கோடுகள் உள்ள ஒரு கட்டம் வரையப்படும். அந்தக் கோடுகளில் கோட்டுக்கு ஒருவராகப் பக்கவாட்டில் ஓடி உள்ளிருப்பவர் வெளியேயும், பின்னர் வெளியில் இருப்பவர் உள்ளேயும் நுழைய விடாமல் தடுப்பர்.  
மற்றொரு நான்கு பேர் உள்ளிருந்து வெளியேயும், எல்லாரும் வெளிவந்த பின்னர் வெளியிலிருந்து உள்ளேயும் சென்று உப்பு என்று சொல்லிக் கை குலுக்குவர். தொடப்படாமல் வெளியேறியும், உள்நுழைந்தும் எத்தனை பேர் எந்த அணியில் அதிக உப்பு (கை குலுக்கல்) வைக்கிறார்களோ அந்த அணி வெற்றியணி.
# தமுக்கம் அரண்மனை

**தமுக்கம் அரண்மனை** (*Tamukkam Palace*) அல்லது **இராணி மங்கம்மாள் அரண்மனை**, தமிழ்நாடு மாநிலத்தில், மதுரையின் வடகிழக்குப் பகுதியில் அமைந்துள்ள பழமையான அரண்மனையாகும். *தமுக்கம்* என்றால் கோடைக் காலத்தில் இளைப்பாறும் இடம் அல்லது வசந்த மாளிகை என்று பொருள். 1670ல் கட்டப்பட்ட இந்த அரண்மனை, நாயக்க வம்சத்தை சேர்ந்த இராணி மங்கம்மாளின் கோடைக்கால மாளிகையாக பயன்படுத்தப்பட்டது. பின்னர் கர்நாடக் நவாபிடம் இருந்தது. ஆங்கிலேயோர் ஆட்சிக் காலத்தில் இந்த அரண்மனை மாவட்ட ஆட்சித் தலைவர் அலுவலகமாக பயன்படுத்தப்பட்டது. 1959இல் காந்தி அருங்காட்சியகமாக மற்றப்பட்டது.
அக்காலத்தில் யானைச் சண்டை முதலான பொழுதுபோக்கு விளையாட்டுகளும் அரச விழாக்களும் நடைபெற்ற தமுக்கம் மைதானமும் இந்த அரண்மனையைச் சேர்ந்ததாகும்.  
இந்த அரண்மனையின் பின்புறம் ஒரு பெரிய ஏரி உருவாக்கப்பட்டு, அதன் தண்ணீரில் அலையடிக்கும் அளவில் உருவாக்கப்பட்டது. இராணி மங்கம்மாள் கடல் காற்று போன்ற காற்று வாங்க வேண்டும் என்ற காரணத்திற்காக ஆயிரம் ஏக்கர் பரப்பளவில் இந்த ஏரி உருவாக்கப்பட்டது. அதன் இன்றைய பெயர் *வண்டியூர் கண்மாய்* ஆகும். அன்றைய ஏரி சுருங்கி, தற்போது கண்மாயாக ஆகிவிட்டது.  
மேலும் இந்த அரண்மனையில் இராணியின் அறையின் மேல் பகுதியில் ஒரு ஓட்டை உள்ளது. அதில் காலை நேரத்தில் மட்டும் அந்த அறைக்குள் புகும் சூரிய ஒளி தலையில் மட்டும் படும் வகையில் வடிவமைக்கப்பட்டது. அந்த சூரிய ஒளியின் வெப்பத்தில் இராணி குளித்துவிட்டு வந்து தலைமுடியை உணர்த்துவார் என்பது கூடுதல் தகவல் ஆகும்.
# படிமம்:Kantha murukesanar.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.
# பாரி வேட்டை

**பாரி வேட்டை** என்பது ஒரு விழாக்கால விளையாட்டு. சித்திரா பௌர்ணமி அன்று பொதுவாக இந்த விளையாட்டு நடைபெறும். இதனைச் சில இடங்களில் முயல்வேட்டை என்றும் கூறுவர். இந்த விளையாட்டின்போது முயல் வேட்டை விலங்குகளில் முதன்மை இடத்தைப் பெறும்.  
சிற்றூர் மக்கள் கூட்டமாகச் சென்று வேட்டையாடுவர். வேட்டையாடிய விலங்கு அல்லது பறவைகளின் தலை வேட்டையாடியவனுக்குத் தரப்படும். குடல் அவர்களது தெய்வத்துக்குப் படையலாக்கப்படும். எஞ்சிய எல்லாப் புலவுகளும் ஊர்மக்களுக்குப் பகிர்ந்தளிக்கப்படும். இந்த வேட்டை விழாவில் அரசர்களும் பெருநிலக் கிழார்களும் உயர்வு-தாழ்வு இல்லாமல் கலந்துகொள்வர். இக்காலத்தில் இது தடை செய்யப்பட்டுள்ளது.
# தமுக்கம் மைதானம்

உருவச்சிலை]]  
**தமுக்கம் மைதானம்** மதுரையின் வரலாற்றுச் சிறப்பு கொண்ட ஒரு மைதானமாகும். பதிநான்காம் நூற்றாண்டில் மன்னர் விசுவநாத நாயக்கர் ஆல் கட்டப்பட்டு மதுரை நாயக்க வம்சத்தால் பராமரிக்கப்பட்டுவந்தது. அக்காலத்தில் குதிரைப் பந்தயம், யானைப் பந்தயம், மாட்டுச் சண்டைகள் போன்ற விளையாட்டுப் போட்டிகளும் சிலம்பு, கத்திச் சண்டை போன்ற கலைகளும் இங்கு நடத்தப்பயன்பட்டது.. இம்மைதானம் இதனருகேவுள்ள தமுக்கம் அரண்மனையின்(தற்போதைய காந்தி அருங்காட்சியகம்) கட்டுப்பாட்டில் பயன்படுத்தப்பட்டது.
# தமுக்கம் மைதானம்

## இதன் அமைப்பு

மைதானம் அழகர் கோவில் செல்லும் சாலையில் தல்லாகுளம் பகுதியில் அமைந்துள்ளது. கலையரங்கம் உட்பட சுமார் 50000 ச.அடி பரப்பளவை கொண்ட மைதானமாகும். 1.5 லட்சம் மக்கள் கொள்ளளவு கொண்ட இந்த மைதானத்தின் கலையரங்கம் மட்டும் 20,000 பேர் பங்கேற்கும் வசதியுள்ளது. மதுரை மாநகராட்சியின் மேற்பார்வையில் பொது நிகழ்ச்சிகளுக்கு வாடகைக்கு விடப்படுகிறது. இதன் முன் வாசலில் தமிழன்னை சிலையும் பெரியார் சிலையும் உள்ளது. அருகே இராஜாஜி சிறுவர் பூங்காவும், மதுரை அமெரிக்கன் கல்லூரியும் உள்ளது.
# தமுக்கம் மைதானம்

## பொது நிகழ்ச்சிகள்

மதுரையின் நெரிசலுக்கு அப்பால் இருப்பதாலும், பரந்த வெளியாக இருப்பதாலும் பல அரசு மற்றும் தனியார் நிகழ்ச்சிகளுக்கு இந்த மைதானம் தற்போது பயன்படுத்தப்பட்டுவருகிறது. அரசியல் கட்சிக் கூட்டம், திருமணங்கள், அரசு நிகழ்ச்சிகள், கண்காட்சிகள், இலக்கியக்கூட்டம், கலை மற்றும் பொழுதுபோக்கு நிகழ்ச்சிகள் என பலவித பொது நிகழ்ச்சிகள் நடைபெறுகிறது. சித்திரைக் கண்காட்சி, வீட்டு உபயோகப்பொருள் கண்காட்சி, புத்தகத் திருவிழா போன்றவை ஆண்டுதோறும் நடைபெறும் முக்கிய நிகழ்ச்சிகளாகும்.
# விளையாட்டுப் பானை

கண்கட்டு உத்தி விளையாட்டுகளில் ஒன்று **பானை உடைத்தல்.** இது விழாக்கால விளையாட்டுகளில் மட்டுமே விளையாடப்படும். மக்கள் இதனைப் 'பானை உடைத்தல்' என்றே குறிப்பிட்டாலும், மங்கலச் சொல்லாக இதனை நாம் **விளையாட்டுப் பானை** என்று குறிப்பிடல்லாம்.  
பானை உடைத்தல் விளையாட்டு தை மாதம் மூன்றாம் நாள் நடைபெறும். உரிமரம் விளையாட்டில் உரிப்பானைகளை உடைக்கும் விளையாட்டாக இது கிருஷ்ண ஜெயந்தி அன்று நடைபெறும்.  
பானை உடைப்பவர் கையில் கம்பு ஒன்று தரப்படும். அவரது கண்கள் கட்டப்படும். கட்டப்பட்ட பின்னர் திசை தெரியாவண்ணம் அவர் இரண்டு மூன்று சுற்றுகள் திருப்பி விடப்படுவார். சுமார் 20 அடி தொலைவில் பானை வைக்கப்படும்.
பானை உடைப்பதற்கு மூன்று வாயப்புகள் தரப்படும். உடைக்காவிட்டால் அவரது கண் அவிழ்த்து விடப்பட்டு வேறொருவருக்கு வாய்ப்பு தரப்படும். கரிநாள் விளையாட்டுகளில் ஒன்றாக இது சுமார் அரை மணி நேரம் நடக்கும்.